Montecasino-lyk: Verdagte se bloed moet getoets word | Maroela Media
Die paartjie het vir die eerste keer saam in die hof verskyn sedert hulle in hegtenis geneem is. Robinson (24) en Malan (32) het kalm in die hof voorgekom.
Malan (32) gaan nie tans vir borgtog aansoek nie, het sy prokureur, Shaun Hamilton, Woensdag gesê.
“Ons behou die reg voor om in ŉ later stadium vir borgtog aansoek te doen,” het hy gesê.
Malan is die kêrel van Robinson, wat glo ŉ voormalige ontkleedanser is, en wat op 24 September in hegtenis geneem is nadat Blom (36) se ontbinde liggaam in die kattebak van sy voertuig by Montecasino in Fourways ontdek is.
Malan is op 26 September vasgetrek.
Jean-Pierre Malan Woensdag in die hof. Foto: Werner Beukes / SAPA
Die bloedmonsters en handskrif voorbeelde is vir die ondersoek nodig, meer inligting daaroor is nie verskaf nie.
Robinson het nie regsverteenwoordiging gehad nie, en het nie beswaar gemaak om ŉ handskrif voorbeeld te gee nie, maar die landdros het haar aangeraai om eers regsverteenwoordiging te soek voordat sy toestem. “Die hof gaan haar nie beveel om ŉ handskrif voorbeeld te verskaf, voordat sy verteenwoordig is nie,” het die landdros gesê.
Dit volg nadat staatsaanklaer Yusuf Baba gesê het hy glo ŉ botsing van belange kan vir Hamilton ontstaan wat dit vir hom moeilik gaan maak om Malan én Robinson te verteenwoordig. Robinson het gesê dat haar reg tot regsverteenwoordiging nie aan haar verduidelik is nie, en die landdros het dit toe aan haar verduidelik.
Baba het gesê: “Vir die rekord, haar regte was tydens haar eerste hofverskyning aan haar voorgelees.”
Die saak is uitgestel tot 9 Oktober vir verdere ondersoek. Die paartjie bly in aanhouding in die Johannesburg-gevangenis tot dan. -SAPA
En ek dog al die tyd dis blankes wat so laag gedaal het. Janee nou is alles helder.
Wragtig, Baie, baie helder.
Ek sien, die lang hare is ook sommer “weg”